આ દુર્ગમ પરિસ્થિતિનું મૂળ કારણ ટેકનોલોજી છે. આઝ પહેલા મેન્યુફેકચરિંગ ક્ષેત્રે રોજગારી મળી રહેતી હતી, જેમ કે કાપડ વણવું, સિલાઈકામ કરવું વગેરે… પણ હવે આ પ્રકારના કામો રોબોટસ કરી રહ્યા છે. અરે, હવે તો એવી ફેકટરીઓ બને છે જેમાં એક પણ શ્રમિક હોતો નથી. બધું જ કામ રોબોટસ કરી રહ્યા છે. હવે રેસ્ટોરાં, બેંક સુદ્ધાં એવા ખુલી રહ્યા છે જેમાં રોબોટસ જ તમામ કામ કરતાં હોય. રોજગાર હનનનું આ કાર્ય હવે સેવાક્ષેત્રે પણ ઘૂસ્યું છે. જેમ કે, હવે એવા કોમ્પ્યુટર સોફટવેર બને છે જે રિસર્ચ કરે છે, ટ્રાન્સલેશન કરી શકે છે. વકીલોનું રિસર્ચ સુદ્ધા સોફટવેર થકી થવા માંડયું છે. કૃષિક્ષેત્રે પણ ટ્રેકટર અને ટયુબવેલનો ઉપયોગ થતો દહાડી પામતા મજૂરોની આવકનું એક માત્ર સાધન પણ ઝૂંટવાઈ ગયું છે. ટૂંકમાં આ બધા કારણોસર આજનો યુવાન બેરોજગાર થવા માંડયો.